2221 



ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΑΠΡΙΛΙΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

230 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

«Τροποποίηση όρων καί περιορισμών δόμησης στην περιοχή των 
πηγών Αγίας Βαρβάρας του Δήμου Δράμας (Ν. Δράμας) και κα¬ 
θορισμός ειδικών όρων δόμησης και χρήσεων γης» . 1 

«Έγκριση μεταφοράς συντελεστή δόμησης διατηρητέου ακινήτου 
που βρίσκεται εντός του ρυμοτομικού σχεδίου του δήμου Πειραιά 
περιοχή Ν. Φαλήρου».. 2 


ΑΠΟΦΑΣΕΙΣ 

Τροποποίηση της 2136/5.12.86 απόφαση Νομάρχη Αρκαδίας 
(όρια οικισμού Αγ. Ιωάννη Κυνουρίας). 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


(1) 

«Τροποποίηση όρων και περιορισμών δόμησης στην περιοχή των πη¬ 
γών Αγίας Βαρβάρας του Δήμου Δράμας (Ν. Δράμας) και καθορι¬ 
σμός ειδικών όρων δόμησης και χρήσεων γης» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 1) του Ν. 1577/1985 «Γενικός 
Οικοδομικός Κανονισμός» (Α' 210). 

2. Τις διατάξεις του άρθρου 23 παρ. 1 ειδ. ιδ του Ν. 1558/1985 
«Κυβέρνηση και Κυβερνητικά Όργανα (Α' 137). 

3. Το υπ’ αριθ. 1612/13.10.1988 έγγραφο της 4ης Εφορείας νεω- 
τέρων Μνημείων του Υπουργείου Πολιτισμού. 

4. Την υπ’ αριθ. 37/1987 γνωμοδότηση του δημοτικού συμβουλίου 
Δράμας. 

5. Την υπ’ αριθ. 134/1988 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Την υπ’ αριθ. 70/1990 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος. Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση των όρων και περιορισμών δόμησης των 
οικοπέδων των οικοδομικών τετραγώνων με αριθμούς 96, 91, 85, 84, 
83, 82, 81, 80, 80α, 76, 78, 79, 57, 58, 63, και 62 στην περιοχή 
των Πηγών Αγίους Βαρβάρας του Δήμου Δράμας (Ν. Δράμας) και βρί¬ 
σκονται στο ιστορικό κέντρο της πόλης, που έχει χαρακτηρισθεί με την 
υπ’ αριθ. ΥΠΠΕ/ΔΙΛΑΠ/Γ/3248/69830/7.5.1984 απόφαση της 


Υπουργού Πολιτισμού και Επιστημού «Χαρακτηρισμός ως ιστορικού 
διατηρητέου τόπου του ιστορικού κέντρου της πόλεως της Δράμας» (Β' 
427) και οι οποίοι έχουν καθοριστεί με τα από 14.1.1966 Β.Δ/γμα (Δ' 
49) και από 21.11.1978 Π.Δ/γμα (Δ' 664), ως εξής: 

Α) 1, Για οικόπεδο εμβαδού μέχρι 200 τ.μ. ή για το τμήμα των οικο¬ 
πέδων μέχρι 200 τ.μ. ορίζονται: 

Μέγιστο ποσοστό κάλυψης: εξήντα τοις εκατό (60%) της επιφάνειας 
τους. 

Συντελεστής δόμησης: ένα και είκοσι εκατοστά (1,20). 

Μέγιστο αριθμός ορόφων: δύο (2). 

2. Για οικόπεδα εμβαδού μεγαλύτερου των 200 τ.μ. ή για το τμήμα 
των οικοπέδων πάνω από 200 τ.μ. ορίζονται: 

Μέγιστο ποσοστό κάλυψης σαράντα τοις εκατό (40%) της επιφά¬ 
νειας τους. 

- Συντελεστής δόμησης: ογδόντα εκατοστά (0,80). 

Μέγιστος αριθμός ορόφων: δύο (2). 

3. Μέγιστο επιτρεπόμενο ύψος των κτιρίων επτά και μισό (7,50) μ. 
μετρούμενο από οποιοδήποτε σημείο γύρω από το κτίριο είτε από οποιο- 
δήποτε σημείο του δρόμου στον οποίο έχει πρόσοψη το κτίριο μη συμπε- 
ριλαμβανομένης της στέγης. 

Σε περίπτωση που το οικόπεδο έχει κλίση πάνω από 15% και το κτί¬ 
ριο κατασκευάζεται κλιμακωτά, το ύψος της προβολής του υψηλότερου 
τμήματος στην όψη του κτιρίου στο χαμηλότερο τμήμα του οικοπέδου 
αυξάνεται σε 10,50 μ. με την προϋπόθεση ότι και η στέγη του κτιρίου 
θα γίνεται κλιμακωτά όπως και το κτίριο και με τον περιορισμό ότι το 
ύψος των τμημάτων του κτιρίου από το γύρο έδαφος ή το δρόμο σε κάθε 
σημείο του δεν υπερβαίνει τα 7,50 μέτρα (μη συμπεριλαμβανομένης της 
στέγης). 

4. Πάνω από το μέγιστο επιτρεπόμενο ύψος επιβάλλεται η κατα¬ 
σκευή στέγης ύψους μέχρι 1,50 μ. 

Η στέγη είναι υποχρεωτικά τετρακλινής με μέγιστη κλίση 32%, 
απαγορευομένης της δημιουργίας οιωνδήποτε χώρων κύριας ή βοηθη¬ 
τικής χρήσης στον χώρο κάτω από την στέγη (σοφίτες). 

Τα κεραμίδια των στεγών είναι βυζαντινού ή γαλλικού τύπου. Η 
αποπεράτωση (επικεράμωση της στέγης) ολοκληρώνεται πριν από τις 
εργασίες πληρώσεως του κτιρίου. Η κατασκευή της είναι υποχρεωτική 
έστω και αν πάνω από το κατασκευαζόμενο τμήμα της οικοδομής προ- 
βλέπεται στο μέλλον η κατασκευή επιπλέον ορόφου. 

5. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ5). 

6. Η ΕΠΑΕ εγκρίνεται την σύνθεση των όγκων, την αρχιτεκτονική 
μορφή των όψεων των κτιρίων και τη διαμόρφωση των ελεύθερων χώ¬ 
ρων, λαμβάνοντας υπόψη τα γειτονικά κτίρια (σύγχρονα και παραδο¬ 
σιακά) και γενικά τον αρχιτεκτονικό χαρακτήρα του περιβάλλοντος στον 
οποίο εντάσσεται το κτίριο (κλίμακα κτιρίου, αναλογίες των επί μέρους 
στοιχείων, χρησιμοποιούμενα υλικά, μέθοδος κατασκευής, χρωματική 
επεξεργασία). 

7. Τα ανοίγατα των όψεων (θύρες - παράθυρα) επιβάλλεται να ακο¬ 
λουθούν τα παραδοσιακά πρότυπα τόσο όσον αφορά τη θέση όσο και σε 
ότι αφορά την μορφή και τις συνηθισμένες αναλογίες και διαστάσεις, οι 
οποίες στα παράθυρα πρέπει να προσεγγίζουν την αναλογία πλάτους 

προς ύψους 1:1,5 ενώ στις θύρες την αναλογία 1:2. 

Τα κουφώματα επιβάλλεται να είναι ξύλινα, ταμπλαδωτά, καρφωτά 
γαλλικά ή περσιδωτά (γερμανικού τύπου), με υαλοστάσια που χωρίζο¬ 
νται σε ορθογώνια πλαίσια με την βοήθεια υποδιαιρέσεων κατά τα παρ- 
δοσιακά πρότυπα. 

Επιτρέπεται επίσης η κατασκευή σιδερένιων κουφωμάτων (από 
στραντζαριστή λαμαρίνα ή συμπαγές σίδερο). 

Επιτρέπονται οι κατασκευές από χρωματισμένο αλουμίνιο (ανοδιό- 
μενο ή πλαστικοποιημένο). 

Δεν επιτρέπονται τα εξωτερικά συρόμενα κουφώματα. Όλα τα εξω¬ 
τερικά κουφώματα κάθε κτιρίου επιβάλεται να έχουν ενιαίο χρωματι¬ 
σμό. Οι χρωματισμοί των κουφωμάτων πρέπει να γίνονται σε μονόχρω¬ 
μους τόνους των παραδοσιακών χρωμάτων ή του φυσικού χρώματος 
του ξύλου, αποκλειωμένων των αντίστοιχων πλαστικών. 

8. Ο λόγος πλάτους ως προς το μήκος εξώστη κυρίας όψης πρέπει να 
είναι μικρότερος ή ίσος με το λόγο δύο προς τρία (2/3). Το πλάτος του 
εξώστη πέρα από την επιφάνεια της όψης του κτιρίου δεν μπορεί να είναι 
μεγαλύτερο από ογδόντα εκατοστά του μέτρου (0,80) και το μήκος με¬ 
γαλύτερο από τρία μέτρα (3,00 μ.). Μόνο σε εξαιρετικές περιπτώσεις, 
κατά την κρίση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ) μπορεί να αυξηθεί μέχρι τέσερα μέτρα (4 μ.) 

Οι εξώστες πρέπει να απέχουν μεταξύ τους καθώς επίσης και από τα 
άκρα των όψεων τουλάχιστον ογδόντα εκατοστά του μέτρου (0,80 μ.). 
Η 

ΕΠΑΕ μπορεί κατά την κρίση της να επιβάλλει επιπλέον περιορισμούς 
ως προς την θέση και το μέγεθος των εξωστών σε κάθε κτίριο ξεχωριστά 
για λόγους προσαρμογής και προστασίας του κτισμένου και φυσικού 
χώρου που το περιβάλλει. 

Η πρόσβαση στους εξώστες "με εξωτερική σκάλα επιτρέπεται μόνο 
μετά από έγκριση της ΕΠΑΕ. 

9. Δεν επιτρέπεται η τοποθέτηση φωτεινών επιγραφών ή διαφημί¬ 
σεων σε οποιαδήπποτε θέση του κτιρίου στις περιφράξεις καθώς και στα 
ικριώματα μέσα στο χώρο του οικοπέδου ή μπροστά από αυτό. Δεν επι¬ 
τρέπεται επίσης η τοποθέτηση επιγραφών ή διαφημίσεων σε κοινόχρη¬ 
στους χώρους σε δένδρα ή σε στύλους, Επιτρέπονται μόνο οι περιορισμέ¬ 
νων διαστάσεων επιγραφές που πληροφορούν για τυχόν χρήση των χώ¬ 
ρων των κτιρίων,εφόσον αυτές δεν καλύπτουν και δεν παραμορφώνουν 
αρχιτεκτονικά και μορφολογικά στοιχεία του κτιρίου (στηθαία, εξώστες, 
παραστάδες, αετώματα, γείσα κ.λπ.). 

Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά το όνομα και στο 
αντικείμενο των εργασιών τους. 

Οι φωτεινές επιγραφές στα ισόγεια των καταστημάτων έστω και αν 
τοποθετούνται μέσα στις προσθήκες έχουν χρώμα σταθερό και συνεχές 
και αποτελούνται από μεμονωμένα στοιχεία, γράμματα, αριθμούς. 

10. Για κάθε εργασία που αφορά διαμόρφωση, τροποποίηση, ανά¬ 
πλαση κοινοχρήστων χώρων (οδών, πλατειών, πεζοδρομίων, τοίχων 
αντιστήριξης κ.λπ.) απαιτείται η έγκριση της ΕΠΑΕ. 

Κάθε εργασία υποδομής των οργανισμών κοινής ωφελείας (ΔΕΗ, 


ΟΤΕ, κ.λπ.) επιβάλλεται να είναι υπόγεια. 

Η τοποθέτηση των μετρητών ηλεκτρικού ρεύματος όπως και κάθε 
άλλου στοιχείου των παροχών των οργανισών κοινής ωφέλειας επιβάλ¬ 
λεται να γίνεται σε θέση που δεν προβάλλεται στους κοινόχρηστους χώ¬ 
ρους. 

11. Κάθε άδεια αταδάφισης παλαιού κτίσματος χορηγείται ύστερα 
από έγκριση της ΕΠΑΕ. 

12. Οι διατάξεις της παρ. 5 του άρθρου 23 του ΓΟΚ/1985 δεν 
έχουν εφαρμογή. 

Άρθρο 2 

Στα οικόπεδα που έχουν πρόσωπο επί των οδών ή τμημάτων οδών 
που φαίνονται με μαύρη διαγράμμιση στο σχετικό πρωτότυπο διά¬ 
γραμμα σε κλίμακα 1: 2.000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθ. 29079/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα: 

1. Απαγορεύονται στο ισόγειο και στους ορόφους των κτιρίων οι πα¬ 
ρακάτω χρήσεις. 

- συνεργεία αυτοκινήτων 

- επιπλοξυλουργεία 

- βαφεία αυτοκινήτων 

- κέντρα διασκέδασης 

- αποθήκες ογκωδών υλικών 

- πρακτορεία ταξιδίων ή μεταφορών 

_- χαρτοπαιχτικές λέσχες ή λέσχες ηλεκτρονικών παιχνιδιών. 

2. Κατ’ εξαίρεση της προηγουμένης παραγράφου επιτρέπεται η λει¬ 
τουργία κέντρων αναψυχής (καφενείων, ζαχαροπλαστείων και εστιατο¬ 
ρίων) με εγκαταστάσεις μουσικών οργάνων χαμηλής έντασης (που δεν 
ακούγονται εκτός του καταστήματος) και με περιορισμένη χρήση πεζό-” 
δρομίων ύστερα από έγκριση του Δήμου και της Επιτροπής Πολεοδομι- 
κού και Αρχιτεκτονικού Ελέγου (ΕΠΑΕ). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 

( 2) 

«Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Πειραιά πε¬ 
ριοχή Ν. Φαλήρου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ./τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ./γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979 (Α' 154) 
όπως τροποποιήθηκε με το υπ’ αριθμ. 367/1987 Π.Δ/γμα(Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις του εδαφίου ιδ της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 137). 

6. Την υπ’ αριθμ. 17792/29.5.1989 πράξη συναίνεσης της Ελένης 
Εμμανουήλ Αποστολάκη σύζυγος Ισιδώρου Ταζάρτες κατοίκου Αθη¬ 
νών, οδός Χαλκηδόνος 61 που έχει την αποκλειστική κυριότητα του πα¬ 
ρακάτω περιγραφόμενου ακινήτου. 

7. Την από 25.10.1988 (αριθμ. πρω,τ. 71461/3.11.88) αίτηση 
της Ελένης Εμμανουήλ Αποστολάκη συζύγου Ισιδώρας Ταζάρτες. 

8. Την υπ’ αριθμ. 146/89 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την κατόπιν αυτοψίας του υπαλλήλου Βασίλη Αναγνωστόπουλου 
επιβεβαίωση των εμπλεκομένων στον υπολογισμό του μεταφερόμενου 
συντελεστή δόμησης στοιχείων του ακινήτου που βρίσκεται εντός του 
ρυμοτομικού σχεδίου Πειραιά, περιοχή Ν. Φαλήρου, επί της οδού Σουρή 
3 και Ραγκαβή 30. 

10. Την υπ’ αριθμ. 59223/12.9.89 απόφαση του Υπουργού Περι¬ 
βάλλοντος, Χωροταξίας και Δημοσίων. Έργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (διατη¬ 
ρητέου) που βρίσκεται εντός του ρυμοτομικού σχεδίου του δήμου Πει¬ 
ραιά, περιοχή Ν. Φαλήρου και επί των οδών Σουρή 3 και Ραγκαβή 30 


και έχει χαρακτηρισθεί ως διατηρητέο με την υπ’ αριθμ. 217 15/ 
1214/87 (Δ' 420/15.5.87) απόφαση του Υπουργού Περιβάλλοντος, 
Χωροταξίας και Δημοσίων Έργων και του οποίου αποκλειστική κυρία 
είναι η παραπάνω αιτούσα τη μεταφορά συντελεστή Ελένη Εμμανουήλ 
Αποστολάκη συζύγου Ισιδώρου Ταζάρτες, όπως το βαρυνόμενο ακίνητο 
φαίνεται με στοιχεία Α Β Γ Δ Α στο σχετικό πρωτότυπο διάγραμμα σε 
κλίμακα 1:200 που έχει θεωρηθεί από τον Προϊστάμενο της Δ/νσης 
Τοπογραφικών Εφαρμογών με την υπ’ αριθμ. 20191/1990 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνόμενου (διατηρητέου) ακινήτου 
και της μεταφοράς συντελεστή δόμησης είναι τα εξής: 

α. Εμβαδόν ακινήτου: 563,86 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 3 

δ. Δομήσιμες επιφάνειες που αντιστοιχούν σ’ αυτό είναι: 563,86 X 3 
= 1691,58 μ 2 . 

ε. Δομημένη επιφάνεια: 158,40 μ 2 στο ισόγειο (μαζί με το βοηθητικό 
κτίσμα) και 31,93 μ 2 στον όροφο = 190,33 2 . 

στ. Μεταφερόμενες δομήσιμες επιφάνειες: 1691,58 μ 2 - 190,33 μ 2 
= 1501,25 (εκ των οποίων 236,30 μ 2 από ισόγειο και 1264,95 μ 2 
από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ελένης Εμμανουήλ - Αποστολάκη συζύγου Ισιδώρου Ταζάρτες 
για 1691,58 μ 2 εκ των οποίων 236,30 μ 2 από ισόγειο και 1264,95 μ 2 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 2 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 564 (3) 

Τροποποίηση της 2136/5.12,86 απόφαση Νομάρχη Αρκαδίας (όρια 
οικισμού Αγ. Ιωάννη Κυνουρίας). 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ’/3.5.85) «περί 
τρόπου καθορισμού ορίων οικισμού της χώρας, κατηγορίες αυτών και 
καθορισμό όρων και περιορισμών δόμησης». 


2. Την από 31.10.89 αίτηση Νικολάου Τούμπα. 

3. Το πρακτικό Νο 1ο/13.3.90 (θέμα 4ο) του Συμβολαίου ΠΕ.- 
ΧΩ.ΔΕ, αποφασίζουμε: 

Την τροποποίηση των ορίων του οικισμού Αγίου Ιωάννη και θεω¬ 
ρούμε εντός οικισμού το τμήμα που περικλείεται από τα σημεία 1, 2, 3, 
4, 5, 6,7, 8, 9. Κατά τα λοιπά ισχύει η προηγούμενη απόφαση 2136/ 
5.12.86. 

Άστρος, 30 Μαρτίου 1990 
Ο Νομάρχης 

ΓΡΗΓΟΡΗΣ ΑΠΟΣΤΟΛΑΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





